Ekskluzivni video s Maksimira: Tukli se sjekirama usred dana

Ne zna se oko čega su se točno sukobili, ali u jednom trenutku četvorica mladića napustila su kafić i za nekoliko se minutama pojavila naoružana sjekiricama

<p>Na raskrižju nedaleko maksimirskog stadiona, nedugo nakon početka utakmice Saburtala i Dinama u utorak odvijala se prava drama. Četvero mladića sa sjekirama napalo je dvojicu 'golorukih'. </p><p><strong>POGLEDAJTE VIDEO:</strong></p><p> </p><p>- Bilo je strašno, ljudi su bježali iz auta. Jedan je sjekirom dobio po prstima, a drugi po tetivi - priča nam svjedok tučnjave.</p><h2>'Kidali su asfalt'</h2><p>Navodno su se sukobile dvije frakcije navijača.</p><p>- Ekipa je pokidala i komade asfalta - rekao nam je mladić koji je u čudu pratio što se događa.</p><p>Dvije grupe mladića navodno su se sukobile u obližnjem kafiću.</p><p>Ne zna se oko čega su se točno sukobili, ali u jednom trenutku četvorica mladića napustila su kafić i za nekoliko se minutama pojavila naoružana sjekiricama.</p><p>Na snimci, koju smo dobili od čitatelja, vidi se kako dvojica prilaze četvorici sa sjekiricama. </p><p>Jedni drugima nešto dobacuju, a onda četvorka kreće u napad.</p><p>Trče preko ceste i ruše jednoga na pod, dok drugi stoji sa strane i promatra. Svjedoci obračuna kazali su nam da je napadnutih bilo više, no nisu imali nikakvo oružje.</p><p>No ni napadnuti im, tvrde očevici, nisu ostali dužni pa je jedan od napadača dobio bocom u glavu.</p><p>Nekoliko minuta nakon početka tučnjave, ističu svjedoci, pojavila se policija. Ugrabili su jednog od napadača, a drugi su “zbrisali”. Iz zagrebačke policije su potvrdili kako su uhitili mladića (21), kojeg će dovesti pred prekršajnog suca.</p><p>Detalje nam, zbog trajanja kriminalističkog istraživanja, nisu mogli otkriti. Kažu samo kako su nešto iza 19 sati dobili dojavu da nekoliko muškaraca narušava javni red i mir. Nemaju podataka je li tko ozlijeđen. </p>